ประกาศคณะกรรมการส่งเสริมการจัดการศึกษาสำหรับคนพิการประกาศคณะกรรมการส่งเสริมการจัดการศึกษาสำหรับคนพิการเรื่องกำหนดอัตราและรายการที่ให้การอุดหนุนทางการศึกษาสำหรับคนพิการในระดับอุดมศึกษา โดยที่ระเบียบคณะกรรมการส่งเสริมการจัดการศึกษาสำหรับคนพิการว่าด้วยการจัดการศึกษาระดับอุดมศึกษาสำหรับคนพิการ พ.ศ. ๒๕๕๒ ข้อ ๖ วรรคหนึ่งกำหนดให้สถาบันอุดมศึกษาที่รับคนพิการเข้าศึกษามีสิทธิได้รับค่าเล่าเรียน ค่าบำรุงค่าธรรมเนียม และค่าใช้จ่ายอื่นตามจำนวนเงินที่ต้องเรียกเก็บจากนิสิตนักศึกษาพิการทั้งนี้ไม่เกินอัตราและรายการที่คณะกรรมการส่งเสริมการจัดการศึกษาสำหรับคนพิการกำหนดอาศัยอำนาจตามความในมาตรา ๑๒ (๔)แห่งพระราชบัญญัติการจัดการศึกษาสำหรับคนพิการ พ.ศ. ๒๕๕๑คณะกรรมการส่งเสริมการจัดการศึกษาสำหรับคนพิการ จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการส่งเสริมการจัดการศึกษาสำหรับคนพิการเรื่อง กำหนดอัตราและรายการที่ให้การอุดหนุนทางการศึกษาสำหรับคนพิการในระดับอุดมศึกษาข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้สถาบันอุดมศึกษา หมายความว่าสถานศึกษาในระดับอุดมศึกษาทั้งของรัฐและเอกชนตามกฎหมายเกี่ยวกับการจัดตั้งสถาบันอุดมศึกษานั้นสำนักงาน หมายความว่าสำนักงานคณะกรรมการการอุดมศึกษาคณะกรรมการ หมายความว่าคณะกรรมการส่งเสริมการจัดการศึกษาสำหรับคนพิการเลขาธิการ หมายความว่าเลขาธิการคณะกรรมการการอุดมศึกษาข้อ ๔ สถาบันอุดมศึกษาที่มีสิทธิได้รับการอุดหนุนทางการศึกษาตามประกาศนี้ต้องเป็นสถาบันอุดมศึกษาที่ได้รับคนพิการซึ่งมีบัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิตคนพิการเข้าศึกษาในหลักสูตรไม่สูงกว่าระดับปริญญาตรีและผู้นั้นต้องไม่เคยได้รับการอุดหนุนทางการศึกษาตามประกาศนี้ในหลักสูตรระดับปริญญาตรีมาก่อนข้อ ๕ รายการที่ให้การอุดหนุน ตามข้อ ๔ประกอบด้วย ค่าเล่าเรียน ค่าบำรุงค่าธรรมเนียมและค่าใช้จ่ายอื่นในทำนองเดียวกันกับค่าเล่าเรียน ค่าบำรุงค่าธรรมเนียม ตามรายการที่ปรากฏในระเบียบ ข้อบังคับ หรือประกาศ ของสถาบันอุดมศึกษาแต่ละแห่งในทุกหลักสูตรทั้งนี้ ไม่เกินอัตรา ดังต่อไปนี้กลุ่มสาขาอัตราค่าใช้จ่ายบาท/ราย/ปี๑. สังคมศาสตร์ ศิลปศาสตร์ มนุษยศาสตร์ ศึกษาศาสตร์๖๐,๐๐๐๒.ศิลปกรรมศาสตร์ สถาปัตยกรรมศาสตร์๖๐,๐๐๐๓. วิศวกรรมศาสตร์ วิทยาศาสตร์และเทคโนโลยี๗๐,๐๐๐๔. เกษตรศาสตร์๗๐,๐๐๐๕. สาธารณสุขศาสตร์ พยาบาลศาสตร์ เภสัชศาสตร์๘๐,๐๐๐๖. แพทยศาสตร์ สัตวแพทยศาสตร์ ทันตแพทยศาสตร์๑๕๐,๐๐๐ข้อ ๖ การยื่นคำขอรับเงินอุดหนุนให้สถาบันอุดมศึกษาแต่ละแห่งดำเนินการ ดังต่อไปนี้(๑)ประมาณการจำนวนเงินและจำนวนนิสิตนักศึกษาพิการที่คาดว่าจะรับเข้าศึกษาในแต่ละปีเพื่อประกอบการจัดทำคำของบประมาณประจำปีโดยรายงานต่อสำนักงาน ทั้งนี้ภายในเดือนกุมภาพันธ์ของทุกปี(๒)รายงานจำนวนเงินที่จะต้องเรียกเก็บและรายชื่อนิสิตนักศึกษาพิการที่รับเข้าศึกษาในแต่ละภาคการศึกษาตามแบบที่เลขาธิการกำหนดพร้อมด้วยระเบียบ ข้อบังคับหรือประกาศของสถาบันอุดมศึกษาที่ใช้บังคับในภาคการศึกษานั้นโดยรายงานต่อสำนักงานเพื่อประกอบการเบิกจ่ายงบประมาณ ทั้งนี้ภายในเดือนมิถุนายนและพฤศจิกายนของทุกปีข้อ ๗ ให้สถาบันอุดมศึกษาแต่ละแห่งรายงานข้อมูลเกี่ยวกับผลการศึกษาของนิสิตนักศึกษาพิการต่อสำนักงานตามแบบที่เลขาธิการกำหนด อย่างน้อยปีละครั้ง ทั้งนี้ ภายในเดือนกันยายนของทุกปีเพื่อรายงานต่อคณะกรรมการต่อไปข้อ ๘ ให้สถาบันอุดมศึกษาที่รับนิสิตนักศึกษาซึ่งมีบัตรประจำตัวคนพิการเข้าศึกษาก่อนประกาศนี้ใช้บังคับได้รับการอุดหนุนทางการศึกษาตามประกาศนี้ตั้งแต่ปีการศึกษา๒๕๕๓ เป็นต้นไปประกาศณ วันที่ ๑๒ พฤษภาคม พ.ศ. ๒๕๕๓ชินวรณ์บุณยเกียรติรัฐมนตรีว่าการกระทรวงศึกษาธิการประธานกรรมการส่งเสริมการจัดการศึกษาสำหรับคนพิการปริยานุช/ผู้จัดทำ๒๔มิถุนายน ๒๕๕๓นันท์นภัสร์/ตรวจ๒๔มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๗๔ ง/หน้า ๙๑/๑๔ มิถุนายน ๒๕๕๓